יהודה דוד בלייך

הרב יהודה דוד בלייך (נולד ב-1936) הוא רב קהילה, פוסק הלכה, ומחבר ספרי הלכה, במיוחד בענייני רפואה ודינים. הוא אחד מראשי הישיבה בישיבת רבינו יצחק אלחנן בניו יורק, וראש הכולל לדיינות. הוא גם רב קהילת בני יהודה, הידועה בשם "בית כנסת יורקוויל", בצד המזרחי של מנהטן בניו יורק.

בלייך נולד בטריטאון, ניו יורק, ואביו היה רב. הוא למד בבית ספר ממלכתי ולאחר מכן בישיבת תורה ודעת בברוקלין ובבית מדרש עליון במונסי.

אשתו, יהודית , היא פרופסורית להיסטוריה יהודית בטורו קולג' . למשפחה שתי בנות ובן אחד. אחיו של הרב בלייך, אהרן, גם הוא רב.

חינוך
הרב בלייך קבל תואר ראשון ברוקלין קולג', תואר שני בפילוסופיה בקולומביה, ותואר שלישי בפילוסופיה באוניברסיטת ניו יורק.

הוא קבל סמיכה לרבנות מישיבת תורה ודעת, וסמיכת ידין ידין מהרב משה פיינשטיין והרב מנחם מנדל זקס. הוא גם למד אצל הרב יעקב קמנצקי.

ספרים שחיבר הרב בלייך 
 Contemporary Halakhic Problems (בעיות הלכתיות עכשוויות), 7 כרכים
 Jewish Bioethics (אתיקה רפואית יהודית), אוסף מאמרים שערך הרב יחד עם פרד רוזנר 
 With Perfect Faith: Foundations of Jewish Belief (באמונה שלימה: יסודות האמונה היהודית)
 Time of Death in Jewish Law (עת המוות בהלכה היהודית)
 Judaism and Healing (יהדות ורפואה)
 Birkas Hachammah (ברכת החמה)
 בנתיבות ההלכה, 4 כרכים

הרב בלייך כתב מספר מאמרים שפורסמו בכתב העת "Tradition"  ובכתבים אחרים.

קישורים חיצוניים
 הקלטות שיעורי תורה מאת הרב באתר yutorah.org
 בית כנסת יורקוויל

הערות שוליים

יהדות ניו יורק
ניו יורק: רבנים
ראשי ישיבה בישיבה יוניברסיטי
בוגרי ישיבת תורה ודעת
בוגרי ישיבת בית מדרש עליון
אמריקאים שנולדו ב-1936